Fucicort pre 9 mes.dieta
Dobrydeň,mám 9mesačnudcéru, natvárimalačervenéfľaky.koznapredpisalaFucicort.užívalismehocca 2 tyzdne,potom 2 mes.Pauzaa zasnámho dala.Jeto bezpečne premalébábätko? Vletákuje uvedenežeje tosilný krémamôžesposobit aj glaukom privniknúťi dooka.Dieťasimôžesuchnut ručičkou nechtiac,môže tomaťtaknásledky?
Dobrý deň,
Ďakujeme za vašu otázku. Dermálny krém Fucicort je vhodný pre dospelých, dospievajúcich a deti. Na postihnuté miesta sa aplikuje v tenkej vrstve 2-3x denne najviac 2 týždne. Keďže je jeho výdaj viazaný na lekársky predpis, o jeho užívaní rozhoduje lekár na základe stanovenej diagnózy. Pri jeho použití u mladších detí a dojčiat sa odporúča vyhnúť jeho dlhodobému používaniu (čo zatiaľ nie je váš prípad) z dôvodu rizika potlačenia činnosti kôry nadobličiek. Ak sa krém aplikuje v blízkosti očí (hlavne dlhodobo) alebo ak sa krém dostane do oka, môže vyvolať vznik zeleného zákalu (glaukómu).
Ak po nanesení tenkej vrstvy krém jemne, ale zároveň dostatočne vmasírujete a následne budete dieťa sledovať, riziko jeho zanesie do očí je málo pravdepodobné.
V prípade pochybnosti o jeho bezpečnosti či vhodnosti pre vaše dieťa konzultujte iné možnosti liečby tohto kožného problému s lekárom- dermatológom.
Prajem pekný zvyšok dňa.
S pozdravom
Mgr. Tamara Jakúbeková